Worcester F 80 Distinctiones

102 Justi luminaria

Iusti *luminaria* dicuntur [Philip. 2:15]. Nam sicut luminaria contra naturalem cursum rapiuntur raptu primi mobilis seu firmamenti, sic iusti qui sunt luminaria clara per interiorem claritatem, lucida per exteriorem honestatem, alta per contemplacionem, iocunda per capacitatem, mobilia per obedienciam. Mouentur ad impetum sphere intelligibilis, scilicet, Dei cuius centrum est vbique, cirumferencia nusquam. Non sic illi qui sunt terra per temporalem cupiditatem, aqua per carnalem voluptatem, aer per elacionis varietatem, ignis per iracundie estuacionem.

¶ Iustus etiam dicitur lux propter tria. Propter lumen gracie gratum facitis qua informantur, propter lucem superne claritatis ad quam ordinantur. Item iustus habebit in premio iocunditatem sine dolore, Psal. [67:4]: *Iusti epulentur, et exsultent in conspectu Dei*. Prou. 11[:8]: *Iustus de angustia liberatus est*. Securitatem sine timore, Sap. 3[:1]: *Iustorum anime in manu Dei sunt*. Psal. [111:7]: *In memoria eterna erit[[1]](#footnote-1) iustus*. Societatem sine rancore, Psal. [36:29, 11]: *Iusti autem hereditabunt terram, et delectabuntur in multitudine pacis*. Dignitatem sine periculo, Sap. 5[:16]: *Justi in perpetuum viuent, et apud Dominus*, etc. Claritatem sine nubilo in anima et corpore, Matt. 13[:43]: *Fulgebunt iusti sicut sol in regno Patris*. Sap. 3[:7]: *Fulgebunt iusti et tamquam scintille in arundineto discurrent*. Per permitatem sine termino, Matt. 25[:46]: *Iusti autem in vitam eternam*.

1. erit ] Lambeth *om*. F 80. [↑](#footnote-ref-1)